b'\n_START_ARTICLE_\nSyyslampi (Kihni\xc3\xb6)\n_START_SECTION_\nMaantietoa\n_START_PARAGRAPH_\nLammen pituus on 450 metri\xc3\xa4, leveys 200 metri\xc3\xa4 ja sen pinta-ala on 5,1 hehtaaria. Se sijaitsee Sormusnevalla noin 2,5 kilometri\xc3\xa4 Kihni\xc3\xb6n kirkolta kaakkoon. Sormusneva on ojitettu ja lampeen on johdettu kymmenen suo-ojaa. Yksi ojista on Rajalammelta tuleva laskuoja. Lammen oma laskuoja l\xc3\xa4htee sen etel\xc3\xa4p\xc3\xa4\xc3\xa4st\xc3\xa4 ja se yhtyy Rasin Vehkapuruun laskien lopulta 1,7 kilometrin pituisena Palolampeen. Rantaviivan pituus on 1,1 kilometri\xc3\xa4 ja vain it\xc3\xa4rannassa on kovaa mets\xc3\xa4maata. Koillisrantaan ja etel\xc3\xa4p\xc3\xa4\xc3\xa4h\xc3\xa4n on rakennettu vapaa-ajan asunnot. Niille johtaa tiet yhdystielt\xc3\xa4 3350 ja valtatielt\xc3\xa4 23.'